**บริษัท ไทยสมายล์แอร์เวย์ส จำกัด** เป็นสายการบินในภูมิภาคไทยที่เริ่มกิจการใน พ.ศ. 2555 และเป็นบริษัทย่อยที่ถือหุ้นทั้งหมดของการบินไทย

ประวัติ
-------

ในวันที่ 20 กันยายน พ.ศ. 2554 นายปิยสวัสดิ์ อัมระนันทน์ กรรมการผู้อำนวยการใหญ่การบินไทย(ในขณะนั้น) ได้ออกมาพูดเกี่ยวกับไทยสมายล์ ซึ่งแผนเดิมจะเริ่มจากเส้นทางภายในประเทศก่อน ได้แก่ อุบลราชธานี อุดรธานี ขอนแก่น เชียงราย และสุราษฎร์ธานี ในวันที่ 29 มิถุนายน 2555 การบินไทย และไทยสมายล์ได้รับมอบเครื่องบินลำแรก คือ HS-TXA (อุบลราชธานี) จากนั้นวันที่ 7 กรกฎาคม พ.ศ. 2555 ไทยสมายล์ได้เริ่มบินเที่ยวแรก คือ กรุงเทพ-มาเก๊า ด้วยเครื่องบินแอร์บัส A320-200 ซึ่งได้รับการตอบรับจากผู้โดยสารเป็นอย่างดี โดยเที่ยวบินแรกมีอัตราการบรรทุกผู้โดยสาร (เคบินแฟคเตอร์) 100% ส่วนยอดจองตั๋วโดยสารล่วงหน้าในเส้นทางบินอื่นๆ ยอดจองมีอย่างต่อเนื่องในทุกเส้นทางบินในประเทศที่เปิดทำการบิน โดยมีเคบินแฟคเตอร์เฉลี่ย 70-72%

ในวันที่ 30 กรกฎาคม พ.ศ. 2555 พระบาทสมเด็จพระวชิรเกล้าเจ้าอยู่หัว (ขณะนั้นดำรงพระอิสริยยศที่สมเด็จพระบรมโอรสาธิราชฯ สยามมกุฎราชกุมาร) เสด็จพระราชดำเนินพร้อมด้วยสมเด็จพระเจ้าลูกยาเธอ เจ้าฟ้าทีปังกรรัศมีโชติ(พระเจ้าหลานเธอ พระองค์เจ้าทีปังกรรัศมีโชติในขณะนั้น) ไปทรงเป็นประธานในพิธีเปิดไทยสมายล์อย่างเป็นทางการ ในช่วงแรก ไทยสมายล์ทำการบินโดยใช้รหัสสายการบินเดียวกันกับการบินไทย คือ TG และหลังจากนั้น วันที่ 31 มีนาคม พ.ศ. 2557 การบินไทยสมายล์ได้รับรหัสสายการบินจากกรมการบินพลเรือนของตัวเอง คือ WE

ในวันที่ 8 สิงหาคม พ.ศ. 2557 ไทยสมายล์ได้เพิ่มฐานการบิน โดยบินจากท่าอากาศยานดอนเมือง ไปยังเชียงใหม่ ขอนแก่น และภูเก็ต ซึ่งเป็นการแบ่งมาเส้นทางมาจากท่าอากาศยานสุวรรณภูมิบางส่วน

ในปีพ.ศ. 2558 ไทยสมายล์ได้เปลี่ยนแนวคิดจาก Trendy – Friendly – Worthy เป็น SMART – SABAI – SMILE ซึ่งในวันที่ 18 กันยายน พ.ศ. 2558 ได้เปิดตัวเครื่องแบบพนักงานต้อนรับบนเครื่องบินใหม่ ซึ่งมีด้วยกันทั้งหมด 8 รูปแบบ และในวันที่ 1 กันยายน พ.ศ. 2559 การบินไทยสมายล์ได้เปิดตัวเครื่องแบบพนักงานบริการภาคพื้นใหม่เช่นกัน

วันที่ 16 มกราคม พ.ศ. 2560 ไทยสมายล์ได้ย้ายฐานการบินจากท่าอากาศยานดอนเมืองกลับไปรวมที่ท่าอากาศยานสุวรรณภูมิ เพื่อให้สามารถบริหารจัดการการบินของไทยสมายล์ง่ายขึ้น

ในปี 2562 ไทยสมายล์ได้เข้าร่วมเป็นสมาชิกของสมาคมขนส่งทางอากาศระหว่างประเทศ หรือ ไออาตา (IATA) และในวันที่ 25 กุมภาพันธ์ พ.ศ. 2563 ไทยสมายล์ได้เข้าร่วมเป็นสมาชิกคอนเน็กติงเครือข่ายสตาร์อัลไลแอนซ์

ในปี พ.ศ. 2566 การบินไทยได้ยุติบทบาทของสายการบินไทยสไมล์ โดยรวมธุรกิจทั้งหมดมาบริหารจัดการภายใต้บริษัทเดียว ทั้งนี้ ตลอดระยะเวลาการดำเนินงานของบริษัท ไทยสมายล์แอร์เวย์ จำกัด มีผลประกอบการขาดทุนมาโดยตลอด โดยเมื่อสิ้นปี พ.ศ. 2564 บริษัทขาดทุนสะสมกว่า 1.5 หมื่นล้านบาท โดยไทยสไมล์ได้บินจำนวน 4 เส้นทางสุดท้ายก่อนยุติการดำเนินงานเมื่อวันที่ 31 ธันวาคม

จุดหมายปลายทาง
--------------

บทความหลัก: รายชื่อจุดหมายปลายทางทั้งหมดของไทยสมายล์
ไทยสมายล์บินไปยัง 31 จุดหมายปลายทางใน 9 ประเทศบนภูมิภาคเอเชียแปซิฟิก

ไทยสมายล์ให้บริการที่สนามบินสุวรรณภูมิ โดยรองรับเที่ยวบินให้สามารถเดินทางต่อกับสายการบินไทยได้อย่างราบรื่น จุดหมายแรกที่การบินไทยสมายล์เริ่มทำการบินคือ มาเก๊า โดยเริ่มให้บริการในเดือนกรกฎาคม จำนวน 2 เที่ยวบินต่อวัน ตั้งแต่วันที่ 7 กรกฎาคม 2555 เป็นต้นไป ทั้งนี้ แต่เดิมสายการบินไทยสมายล์ได้มีการให้บริการผู้โดยสาร ณ ท่าอากาศยานดอนเมือง ไปยังจุดหมายปลายทางทั้งสิ้น 3 เส้นทางบินไป - กลับ ได้แก่ เชียงใหม่ วันละ 3 เที่ยวบิน, ขอนแก่น วันละ 3 เที่ยวบิน และ ภูเก็ต วันละ 2 เที่ยวบิน นับตั้งแต่เมื่อวันที่ 8 สิงหาคม พุทธศักราช 2557 มาโดยตลอดจนกระทั่งถึงวันที่ 15 มกราคม พุทธศักราช 2560 ได้ให้บริการผู้โดยสาร ณ ท่าอากาศยานดอนเมือง เป็นวันสุดท้าย และได้ทำการย้ายฐานการบินไปยังท่าอากาศยานสุวรรณภูมิทั้งหมด นับตั้งแต่วันที่ 16 มกราคม พุทธศักราช 2560 ต่อมาวันที่ 1 กรกฎาคม พ.ศ. 2561 การบินไทยสมายล์ ยกเลิกเที่ยวบินกรุงเทพแวะภูเก็ตไปกว่างโจว โดยเปลี่ยนเป็นบินตรง กรุงเทพไปกว่างโจว

วันที่ 29 ตุลาคม พ.ศ. 2561 ไทยสมายล์ เปิดเส้นทางบินใหม่ไปกลับระหว่างฮ่องกงและภูเก็ต เที่ยวบิน WE608/WE609

สถานที่นำกระเป๋าขึ้นใต้ท้องเครื่องบินการบินไทยสมายล์
### ข้อตกลงการทำการบินร่วม

ในปี พ.ศ. 2561 ทั้งไทยสมายล์และการบินไทยได้มีข้อตกลงการทำการบินร่วมกับนกแอร์ในเส้นทางดอนเมือง-แม่ฮ่องสอน โดยนกแอร์เป็นผู้ทำการบิน (เที่ยวบินแรก วันที่ 25 มีนาคม 2561) และได้ทำการยกเลิกเส้นทางนี้ไปแล้ว ข้อตกลงระหว่างสายการบินไทย และนกแอร์ได้สิ้นสุดลง

ฝูงบิน
------

บทความหลัก: รายชื่อเครื่องบินของการบินไทย § ไทยสมายล์
แอร์บัส เอ320 ของไทยสมายล์
ฝูงบินของไทยสมายล์มีอากาศยานดังนี้:

**ฝูงบินไทยสมายล์**| ชนิดเครื่องบิน | แบบ | ประจำการ | หมายเหตุ |
| --- | --- | --- | --- |
| แอร์บัส เอ320-200 | 320 | 0 | โอนไปการบินไทยทั้งหมด |
| 32S | 0 |
| รวมทั้งหมด |  | 0 |  |

การให้บริการ
------------

การบินไทยสมายล์มีการบริการที่มากกว่าสายการบินโลว์คอสต์ทั่วไป เช่น บริการเลือกที่นั่งและบริการเช็คอินเคานต์เตอร์โดยไม่คิดเงินเพิ่ม ให้อาหารว่างและเครื่องดื่มฟรีแก่ผู้โดยสารบนทุกเที่ยวบิน(ยกเว้นช่วงสถานการณ์โควิด-19 เพื่อให้เป็นไปตามประกาศกพท.) และให้น้ำหนักกระเป๋าสัมภาระ 20 กิโลกรัม แก่ผู้โดยสารชั้นประหยัด "Smile" และ 30 กิโลกรัม ในชั้น "Smile Plus" เท่ากับทุกเที่ยวบินของการบินไทย 

### เช็คอิน

เที่ยวบินที่ไทยสมายล์ให้บริการเช็คอินที่ท่าอากาศยานสุวรรณภูมิ Row B 

### ห้องโดยสาร

ห้องโดยสารบนเครื่องบินของการบินไทยสมายล์ในเส้นทางบินในประเทศได้รับการจัดวางเป็นที่นั่งชั้นประหยัด "Smile" จำนวน 156 ที่นั่ง และชั้นธุรกิจสำหรับเส้นทางบินระยะสั้น "Smile Plus" จำนวน 12 ที่นั่ง ส่วนเส้นทางบินระหว่างประเทศนั้นจัดวางที่นั่งชั้นประหยัด "Smile" จำนวน 150 ที่นั่ง และ ชั้นประหยัดพรีเมี่ยม "Smile Plus" จำนวน 16 ที่นั่ง โดยเลือกใช้เก้าอี้รุ่นใหม่ที่นั่งสบาย และการออกแบบตกแต่งภายในห้องโดยสารที่สอดคล้องกับบุคลิกที่สนุกสนานและทันสมัยของการบินไทยสมายล์

### อาหารและเครื่องดื่ม

* ผู้โดยสารในชั้น สมายล์พลัส จะได้อาหารร้อนและเครื่องดื่ม
* ผู้โดยสารในชั้นประหยัดทุกที่นั่งของการบินไทยสมายล์จะได้รับ **สมายล์แพ็ค** ประกอบด้วยขนมและเครื่องดื่มให้บริการฟรี

ผู้สนับสนุน
-----------

ปัจจุบัน ไทยสมายล์เป็นผู้สนับสนุนอย่างเป็นทางการของสโมสรฟุตบอลราชบุรี มิตรผล

อ้างอิง
-------

1. ↑  "Thai Smile focuses on turning around unprofitable Thai Airways routes as new AOC is secured". *Centre for Aviation (CAPA)*. 3 April 2014.
2. ↑  "ดีเดย์ ก.ค.55 เปิด 'ไทยสมายล์' เส้นทางในประเทศ". *ไทยรัฐ*. 20 กันยายน 2554. สืบค้นเมื่อ 3 พฤษภาคม 2563. `{{cite web}}`: ตรวจสอบค่าวันที่ใน: `|accessdate=` (help)
3. ↑  "การบินไทยสมายล์รับมอบเครื่องบินลำแรก". คลังข้อมูลเก่าเก็บจากแหล่งเดิมเมื่อ 2020-08-11. สืบค้นเมื่อ 2020-05-03.
4. ↑  ""ไทยสมายล์" พร้อมเหินฟ้า สยายปีกบินทั่วไทยก่อนรุกตลาดอาเซียน". *ไทยรัฐ*. 9 กรกฎาคม 2555. สืบค้นเมื่อ 3 พฤษภาคม 2563. `{{cite web}}`: ตรวจสอบค่าวันที่ใน: `|accessdate=` (help)
5. ↑  "พิธีเปิดไทยสมาล์อย่างเป็นทางการ". คลังข้อมูลเก่าเก็บจากแหล่งเดิมเมื่อ 2021-06-25. สืบค้นเมื่อ 2020-05-03.
6. ↑  "การบินไทยสมายล์พร้อมทำการบินด้วยรหัสใหม่ WE". คลังข้อมูลเก่าเก็บจากแหล่งเดิมเมื่อ 2020-08-11. สืบค้นเมื่อ 2020-05-03.
7. ↑  "การบินไทยทำแผนฟื้นฟู ลดขาดทุนหมื่นล้าน ส่ง 'ไทยสมายล์' บินดอนเมืองวันแรก". *ไทยรัฐ*. 8 สิงหาคม 2557. สืบค้นเมื่อ 3 พฤษภาคม 2563. `{{cite web}}`: ตรวจสอบค่าวันที่ใน: `|accessdate=` (help)
8. ↑  "ปังมั้ย! ยูนิฟอร์มใหม่ "ไทยสมายล์" ออกแบบโดย "มิลิน"". *positioningmag*. 18 กันยายน 2558. สืบค้นเมื่อ 3 พฤษภาคม 2563. `{{cite web}}`: ตรวจสอบค่าวันที่ใน: `|accessdate=` (help)
9. ↑  "ไทยสมายล์ ปรับลุค!! พนักงานบริการภาคพื้นยกชุด". *เดลินิวส์*. 1 กันยายน 2559. สืบค้นเมื่อ 3 พฤษภาคม 2563. `{{cite web}}`: ตรวจสอบค่าวันที่ใน: `|accessdate=` (help)
10. ↑  "ไทยสมายล์ย้ายไปสุวรรณภูมิ16ม.ค.2560". *สนุก.คอม*. 24 ธันวาคม 2559. สืบค้นเมื่อ 3 พฤษภาคม 2563. `{{cite web}}`: ตรวจสอบค่าวันที่ใน: `|accessdate=` (help)
11. ↑  "ไทยสมายล์ได้รับบรรจุเป็นสมาชิกของไออาตา". คลังข้อมูลเก่าเก็บจากแหล่งเดิมเมื่อ 2020-08-11. สืบค้นเมื่อ 2020-05-03.
12. ↑  "ไทยสมายล์เข้าร่วมเป็น Connecting Partner". *กรุงเทพธุรกิจ*. 25 กุมภาพันธ์ 2563. สืบค้นเมื่อ 3 พฤษภาคม 2563. `{{cite web}}`: ตรวจสอบค่าวันที่ใน: `|accessdate=` (help)
13. ↑  "การบินไทย จ่อยุบไทยสมายล์ ควบรวม-ลดต้นทุนลุ้นผล ก.ค.นี้". *ประชาชาติธุรกิจ*. 2023-02-22. สืบค้นเมื่อ 2023-02-23.
14. ↑  kaset (2023-02-22). ""ไทยสมายล์" 9 ปี ขาดทุนสะสมกว่า 1.5 หมื่นล้าน". *ประชาชาติธุรกิจ*. สืบค้นเมื่อ 2023-02-23.
15. ↑  "ปิดตำนาน 11 ปี 'สายการบินไทยสมายล์' โพสต์คลิปอำลาผู้โดยสารครั้งสุดท้าย". *กรุงเทพธุรกิจ*. 31 ธันวาคม 2023. สืบค้นเมื่อ 31 ธันวาคม 2023.`{{cite news}}`: CS1 maint: url-status (ลิงก์)
16. ↑  "การบินไทย นกแอร์ ไทยสมายล์ ร่วม MOU เที่ยวบินร่วมบริการ บินตรงสู่แม่ฮ่องสอน". คลังข้อมูลเก่าเก็บจากแหล่งเดิมเมื่อ 2020-08-11. สืบค้นเมื่อ 2020-05-03.
17. ↑  ประกาศกพท. เรื่อง แนวปฏิบัติในการให้บริการผู้โดยสารในเส้นทางการบินภายในประเทศในระหว่างสถานการณ์ระบาดของโรคติดเชื้อไวรัสโคโรนา 2019 (COVID-19)
18. ↑  "ไทยสมายล์ขอเรียนแจ้งผู้โดยสารให้ทราบถึงการเปลี่ยนแปลงเคาน์เตอร์เช็คอิน". คลังข้อมูลเก่าเก็บจากแหล่งเดิมเมื่อ 2020-07-27. สืบค้นเมื่อ 2020-05-03.
19. ↑  ""ไทยฮอนด้า" ทุ่ม 100 ล้าน ลุยไทยลีก ตั้งเป้าท็อป 10". สืบค้นเมื่อ 29 January 2017.[*ลิงก์เสีย*]
20. ↑  "สายการบินแรก!ราชบุรีจับมือไทยสมายล์". สืบค้นเมื่อ 15 September 2017.

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ การบินไทยสมายล์

* เว็บไซต์ทางการ

| * ด
* ค
* ก
ไทย **สายการบินในประเทศไทย** |
| --- |
| บริการเต็มรูปแบบ | 
* การบินไทย (*ประจำชาติ*)

 |
| ต้นทุนต่ำ | 
* นกแอร์
* ไทยแอร์เอเชีย
* ไทยแอร์เอเชียเอ็กซ์
* ไทยไลอ้อนแอร์
* ไทยเวียดเจ็ทแอร์

 |
| ภูมิภาคและเช่าเหมาลำ | 
* บางกอกแอร์เวย์ส
* เอ็มเจ็ท
* สยามซีเพลน

 |
| ขนส่งสินค้า | 
* เอพีไอคาร์โกแอร์ไลน์
* เค-ไมล์ แอร์

 |
| อดีต | 
* แอร์อันดามัน
* แอร์ฟีนิคซ์
* แอร์สยาม
* แอนเจิลแอร์ไลน์
* เอเชียแอตแลนติกแอร์ไลน์
* ซิตี้แอร์เวย์
* แฮปปี้แอร์
* บิสิเนสแอร์
* เจ็ทเอเซีย แอร์เวย์
* กานต์แอร์
* นิวเจนแอร์เวย์ส
* ภูเก็ตแอร์
* วัน-ทู-โก
* โอเรียนท์ ไทย แอร์ไลน์
* อาร์แอร์ไลน์
* พีบีแอร์
* อาร์แอร์ไลน์
* เอสจีเอแอร์ไลน์
* สยามแอร์
* สกายสตาร์แอร์เวย์
* โซล่าแอร์
* ไทยแอร์คาร์โก
* เดินอากาศไทย
* ไทยแปซิฟิกแอร์ไลน์
* ไทยรีเจียนัลแอร์ไลน์
* ไทยสกายแอร์ไลน์
* ไทยไทเกอร์แอร์เวย์
* ไทยเจ็ทส์
* ยู แอร์ไลน์
* วิสดอมแอร์เวย์
* นกสกู๊ต
* การบินไทยสมายล์

 |
| อนาคต | 
* พี 80 แอร์
* เรียลลีคูลแอร์ไลน์ส
* แลนด์ดาร์ชแอร์ไลน์

 |

| * ด
* ค
* ก
สมาชิกของสตาร์อัลไลแอนซ์ |
| --- |
| สมาชิกแรกก่อตั้ง | การบินไทย  **·**  ยูไนเต็ดแอร์ไลน์  **·**  ลุฟท์ฮันซ่า  **·**  สแกนดิเนเวียนแอร์ไลน์ซิสเต็ม  **·**  แอร์แคนาดา |  |
| สมาชิก | โคปาแอร์ไลน์  **·**  โครเอเชียแอร์ไลน์  **·**  เซาท์แอฟริกันแอร์เวส์  **·**  เซินเจิ้นแอร์ไลน์  **·**  ตัปปูร์ตูกัล  **·**  เตอร์กิชแอร์ไลน์  **·**  บรัสเซลแอร์ไลน์  **·**  ล็อตโปแลนด์  **·**  สวิสอินเตอร์เนชันแนลแอร์ไลน์  **·**  สิงคโปร์แอร์ไลน์  **·**  ออล นิปปอน แอร์เวย์  **·**  ออสเตรียแอร์ไลน์  **·**  อาเบียงกา  **·**  อียิปต์แอร์  **·**  อีวีเอแอร์  **·**  อีเจียนแอร์ไลน์  **·**  เอเชียน่าแอร์ไลน์  **·**  เอธิโอเปียแอร์ไลน์  **·**  แอร์ไชนา  **·**  แอร์นิวซีแลนด์  **·**  แอร์อินเดีย |
| สมาชิกคอนเน็กติง | การบินจี๋เสียง |
| สมาชิกในอนาคต | อาเบียงกา บราซิล |
| อดีตสมาชิก | เอเดรียแอร์เวย์  **·**  อันเซตต์  **·**  บลูวัน  **·**  บริติชมิดแลนด์  **·**  คอนติเนนตัล แอร์ไลน์  **·**  เมฆิกานาเดอาเบียซิออน  **·**  ช่างไห่แอร์ไลน์  **·**  สแปนแอร์  **·**  ตัม  **·**  ยูเอสแอร์เวย์ |